Tómas Andrés Tómasson kenndur við Hamborgarabúlluna er umfjöllunarefni greinarinnar „ Maðurinn sem kom hamborgaranum til Íslands “ ( e. The Man Who Brought the Burger to Iceland ) , sem birtist á vefnum the Culture Trip . Tómas segir í viðtalinu að yfir 70% Íslendinga viti hver hann er eða hafi af honum heyrt . Þá er farið yfir sögu Tómasar og hvernig hann byggði upp hamborgaramenningu Íslands og kom af stað keðju hamborgarastaða , Hamborgarabúllu Tómasar sem í dag er að finna í sex löndum í Evrópu . „ Þegar þú byrjar á verkefni , stendur þú frammi fyrir tveimur möguleikum : Annað hvort klárar þú verkefnið eða hættir . Ég hætti aldrei , “ segir Tommi og bendir CultureTrip á íslensk máltæki . „ Á Íslandi er sagt : Heimsyfirráð eða dauði . Hvað gerir maður þá ? Maður sigrar heiminn , “ segir Tommi . Viðtalinu við Tómas fylgir myndband , titlað „ Hittið manninn sem sparkaði McDonalds frá Íslandi , “ ( e. Meet the man who kicked McDonalds out of Iceland ) . Í myndbandinu er Tomma fylgt eftir og segir hann sögu sína á milli þess sem rætt er viðvini og kunningja hans . Eins og komið hefur fram hefur Tommi haldið sér í góðu formi og stundar reglulega líkamsrækt , kominn á áttræðisaldur . Tomma er fylgt eftir í líkamsræktarstöð World Class í Laugardal og í sundlaugina í Laugaskarði í Hveragerði . Þá sést Tommi gæða sér á Búlluborgara á miðjum þjóðveginum með snævi þakin fjöll í bakgrunni .